07/04/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 22 de marzo de 2021, polo que se somete a información pública a solicitude de autorización administrativa previa, de construción e declaración de utilidade pública, dunha instalación eléctrica na Laracha (IN407A 2020/149-1)

Expediente: IN407A 2020/149-1 Solicitante: Hidroelectrica de Laracha, S. L. Denominación: Reforma LMT Igrexario Montemaior. Concello: A Laracha. Desmontaxe dun treito da liña de Media Tensión aérea Der a Montemaior - Carballaredonda (Exptes.- 192/94 e 103/00), en condutores nus de tipo LA-56, cunha lonxitude total de 987 metros, así como de 11 apoios de formigón sobre os que está tendido o treito de liña a desmontar. Nova liña de Media Tensión aérea 15/20 kV en condutor nu de tipo LA-56, que terá o seu inicio no apoio nº 58-3 existente de tipo HV-13/400 da LMT Der a Comeans interconexión LP 5 (Expte.- 119/95), e finalizará no apoio nº 68 proxectado de tipo C-16/3000 que substitúe ó existente de tipo HV-15/1600 da liña Der a Montemaior - Carballaredonda (Expte.- 192/94), sendo a lonxitude total da nova liña de Media Tensión aérea proxectada de 1.032 metros. Debido á substitución do apoio nº 68 existente de formigón de tipo HV- 15/1600 da LMT Der a Montemaior - Carballaredonda (Expte.- 192/94), será necesario retensar os condutores actuais de tipo LA-56 no apoio proxectado, que ademais fará a función de final de liña da LMT derivada a CT Igrexario Montemaior (Expte.- 119/07). Debido á desmontaxe do treito de liña, faise necesario substituír o apoio nº 58 existente de formigón de tipo HV-13/1600 da LMT Der a Montemaior - Carballaredonda (Expte.- 138/94), por novo apoio de tipo C-14/3000 que soportará ó cambio de dirección da liña nese punto, retensándose nel os condutores existentes de tipo LA-56. -Lei 39/2015, do 1 de outubro, do procedemento administrativo común das administracións públicas (BOE núm.236, do 2/10/2015). -Lei 40/2015, do 1 de outubro, do réxime xurídico do sector público (BOE núm.236, do 2/10/2015). -Lei 24/2013, do 26 de decembro, do sector eléctrico (BOE núm.310, do 27/12/2013). -Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27/12/2000). -Resolución do 19 de febreiro de 2014, pola que se aproba o procedemento de autorización administrativa de construción, de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). -Lei do 16 de decembro de 1954, sobre expropiación forzosa (BOE núm.351, do 17/12/1954). -Decreto do 26 de abril de 1957 polo que se aproba o regulamento da Lei de expropiación forzosa (BOE núm.160, do 20 de xuño de 1957). A relación concreta e individualizada dos bens e dereitos afectados que se considera de necesaria expropiación figura no anexo que se xunta con este acordo. A declaración de utilidade pública, segundo o artigo 56 da Lei 24/2013, do sector eléctrico, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa. A documentación estará a disposición dos interesados nas dependencias da sección de Enerxía desta Xefatura Territorial da Coruña da Consellería de Economía, Empresa e Innovación, (rúa Vicente Ferrer, núm.2-2º andar, 15071 A Coruña, das 9:00 as 14:00 horas, de luns a venres, con cita previa no correo electrónico seccion. enerxia. coruna@xunta. es ou nos teléfonos 981 184970 e 184938), así como no concello da Laracha. Tamén se poderá consultar no portal web da Consellería de Economía, Empresa e Innovación: https://edicionportais.xunta.es/web/portal-cei-2014/transparencia/informacion-publica/en-tramitacion/instalacions-electricas-distribucion-e-transporte. A Coruña, 22 de marzo de 2021 Isidoro Martínez Arca Xefe territorial da Coruña Expediente: IN407A 2020/149-1 Solicitante: Hidroelectrica de Laracha, S. L. Denominación: Reforma LMT Igrexario Montemaior. Concello: A Laracha.